Tydens die besigste tyd van die projek was daar 7000 persone werksaam.
Die meer is ongeveer 250 km lank, 2 800 km² groot en het 'n inhoud van 65 miljard m³. Dit is 30 km wyd op sy breedste punt en is 140 m diep.
Die anti-koloniale bevrydingsbeweging, Frelimo verset hulle teen die bou van die dam en elektrisiteitsproduksie word ook tydens die burgeroorlog vanaf 1981 gesaboteer. Slegs in 1998 kon die opwekking hervat word, opnuut onder Portugese leiding. In November 2005 gee president Armando Guebuza te kenne dat die land die beheer wil oorneem en in Oktober 2006 verhoog Mosambiek sy aandeel in Hidroeléctrica de Cahora Bassa van 18 tot 85 persent; Portugal verminder sy aandeel van 82 tot 15 persent en ontvang 950 miljoen dollar daarvoor.
Daar is vyf hidroëlektrise kragopwekkers aan die suidekant van die damwal met 'n vermoë van 480 MVA elk. Hierdie krag word teen 220 kV na die Songo gelykrigterstasie 6 km verder gestuur. Hier word die krag omgeskakel na ±533kV gelykstroom (GS). 'n Groot gedeelte van die krag - 1920 MW - word na Suid-Afrika gestuur via die gelykstroom transmissielyn van 1 414 kilometer. Die gelykstroomlyn sluit by Apollo-distribusiestasie aan waar die gelykstroom omgeskakel word na wisselstroom en gekoppel is aan Eskom se netwerk.
Die Francis (vertikale) tipe turbine is geïnstalleer. Hulle handhaaf 107.1 r.p.m. en verbruik dan water teen 452 m3/sek elk. Die turbines se vermoë is 415 MW elk. Elke turbine dryf 'n wisselstroom generator, met 'n vermoë van 480 MVA, aan met 'n as. Die generators se rotordeursnee is 13 m en weeg 950 ton. Die generators se uitsette is verbind aan transformators wat 220 kV lewer.
Die kraglyn bestaan uit ongeveer 7000 torings. Daar is twee roetes, een vir die negatiewe polariteit en een vir die positiewe polariteit. Die twee roetes is tussen 1 tot 2 km uitmekaar. Die gemiddelde spanlengte is 425 m tussen die torings en die torings is 40 m hoog. Daar is vier staalbedekte aluminium geleiers op elke roete van die Zambezi-tipe. Die kraglyn kruis die N4 nasionale pad net oos van Pretoria.
Op daardie stadium was R1 = 32 Escudo. Die projek was toegeken aan ZAMCO wat bestaan het uit:
Hidroeléctrica de Cahora Bassa (HCB) (Portugese webtuiste)
Feite op die Wêreld Databasis van Damme
Ontsluit van "https://af.wikipedia.org/w/index.php?title=Cahora_Bassa-dam&oldid=1439982"	Kategorieë: Damme in AfrikaGeografie van MosambiekVersteekte kategorie: Koördinate op Wikidata	Navigasie-keuseskerm
БългарскиCatalàDanskEnglishEsperantoEspañolSuomiFrançaisMagyarItalianoLietuviųNederlandsNorsk bokmålPolskiРусскийSiSwatiSvenskaУкраїнська中文	Wysig skakels	Die bladsy is laas op 30 Maart 2016 om 12:15 bygewerk.